procesaur/Wiki.mk huggingface dataset:
Киви (овошје)

Киви — суптропско овошно растение од семејството на актинидиите (''Actinidiaceae''). Во Македонија се одгледува главно како дворна овошка, во предели каде што микроклимата е поблага. На отворено може да се одгледува покрај езерата и во подножјето на Беласица, каде што дава редовни и високи приноси (50–100 кг по стебло). Плодот е со ниска енергетска, но со висока хранлива и лековита вредност.
1 Потекло
Се смета дека кивите потекнуваат од Кина, а како егзотично растение во Европа е донесено од Нов Зеланд во XX век и наречено „кинески огрозд“. Освен во Нов Зеланд, кивите денес се одледуваат и во Шпанија и Израел. Веќе подолго време расте во градините во Македонија.
2 Корисност
Консумирањето киви е многу здраво, а само еден плод од ова овошје содржи доволно витамини Ц за да ги задоволи дневните потреби на возрасен човек. Во споредба со лимонот, кој има 40 милиграма Ц витамин, во кивитe има дури од 100 до 400 милиграми Ц витамин во 100 грама плод. Во кивите исто така застапени се и витамините А, Б1, Б2. Кивите содржат калиум, магнезиум и витамин Е, а освен тоа содржат и многу вода и малку калории, така што е многу значајно овошје на секоја диета. Лекарите посебно ја препорачуваат во зима, бидејќи го зајакнува имунитетот и претставува превенција од грип.
Кивито е идеална за оние кои имаат висок крвен притисок. Покрај тоа, претставува вистински лек против замор и лошо расположение, честа појава во зимските месеци.
Кивите можат да се јадат сирови, но и да се користат за подготовка на овошни салати и торти.
3 Услови
Ова повеќе годишно растение, има и друга предност, може да поднесе ниски температури и до -15 степени. И уште едно може да се истакне за ова вкусно и богато со витамини овошје, а тоа е што, векот на дрвото е 40 години. Затоа кивито почна да се сади и на места каде што не знаеле како изгледа.
4 Поврзано
* Актиниди
Шеќерен летач

Шеќерен летач — вид мали летачки посуми од родот вистински летечки торбари (''Petaurus'') на семејството летечки торбари (''Petauridae''). Потекнуваат од источното и северното австралиско крајбрежје, како и од Нова Гвинеја и Бизмарковиот Архипелаг.
1 Живеалишта
Лесно може да се најдат во секоја шума, каде ги има нивните извори на храна, но особено се чести во евкалиптните шуми. Тие се ноќни животни и го преспиваат најголемиот дел од денот во своите гнезда. Се прехрануваат преку лов на инсекти и ситни `рбетници или преку пиење на сокот од различни растенија.
2 Како Миленици
Насeкaде низ светот, а во последните години и во Македонија шеќерните летачи стануваат популарни како домашни миленици, поради која причина тие се едни од најчесто нелегално препродаваните диви животни. Легалната продажба на шеќерните летачи предвидува нивно размножување во заробеништво, додека нелегалните трговци ги фаќаат дирекно во дивината, од нивните живеалишта.
Во Австралија е дозволено нивно одгледување во сите територии, додека тие се најпопуларни миленици во САД, каде во последните години се отвораат големи фарми за размножување на шеќерни летачи. Единствените држави во склоп на САД кои го забрануваат нивното одгледување се Калифорнија, Хаваи, Масачусетс, Алјаска и Пенсилванија.
Бидејќи се релативно нов вид на миленици, како и доста егзотични животни, постојат многу контроверзии поврзани со нивното однесување. Сепак, ретко кои од тие митови се точни и објективни.
Рогат оклопник

Рогат оклопник (науч. ''Peltephilus ferox'') е праисториски оклопник од групата на чуднозглобни цицачи што живеел во Аргентина во олигоценот, а изумрел во миоценот. Лушпите на главата преоѓале во рог што служел за да ги штити очите. Заедно со рогатиот мрмот од Северна Америка, ова е единственото рогато животно што копа под земја.
Рогатиот оклопник уште поодамна се смета за месојад поради големите триаголни заби, но во 1997 е предложено дека може да бил тревопасен.
Paedophryne amauensis

Paedophryne amauensis е вид на жаби откриен во август 2009 година, а официјално опишан и признаен во јануари 2012 година. Со своите 7,7 mm просечна должина, овие жаби официјално станаа најмалиот `рбетник на светот.
1 Откривање
Овој вид беше откриен во август 2009 година од херпетологот Кристофер Остин и неговиот докторант, студентот Ерик Ритмејер, кога двајцата беа на експедиција за истражување на природното богатство на Папуа Нова Гвинеја. Новиот вид го приметиле во близина на селото Амау во Централната провинција. Откритието беше објавено во научното списание ''PLoS ONE'' во јануари 2012 година.
2 Одлики и живеалиште
''P. amauensis'' со своите 7,7 mm просечна должина се за само 0,2 mm пократки од претходниот рекордер во категоријата најмал `рбетник, вид на крап (''Paedocypris progenetica'') долг само 7,9 mm од Индонезија. Овој вид жаби живее на земја и нивниот животен циклус не ја вклучува фазата на полноглавци. Наместо тоа, тие се раѓаат како „скокачи“ - целосно оформени возрасни жаби.
Можат да доскокнат и растојание еднакво на триесет пати нивната големина и произведуваат звуци со честота помеѓу 8400 - 9400 Нz. Kaко и сите други видови од фамилијата ''Paedophryne'' живеат на дното на прашумите, меѓу паднатите лисја.
Вајда (општинска заедница)

Вајда (|Weida-Land) — општинска заедница во округот Зале, во Саксонија-Анхалт, Германија. Се наоѓа помеѓу Кверфурт и Ајслебен. Пред 1 јануари 2010, била Амт. Седиштето на општинската заедница е во Немсдорф-Герендорф.
Општинската заедница Вајда-Ланд се состои од следниве општини:
# Барнштет
# Фарнштет
# Немсдорф-Герендорф
# Обхаузен
# Шраплау
# Штајгра
Кверфурт

Кверфурт (|Querfurt) — град во округот Зале, во јужниот дел на Саксонија-Анхалт, Германија, кој се наоѓа во плодната површина на Кверне, 18 километри западно од Мерзебург.
1 Историја
Кверфурт некогаш бил главен град на кнежевството кое се простирало на површино од скоро 200 км<sup>2</sup> и население од околу 20.000 жители. Владејачкото семејство исчезнало во 1496, па така преминал кон Мансфелд. Во 1635, со мирот во Прага, бил доделен на изборниот кнез на Саксонија, Јохан Георг I, кој владеел преку неговиот син Август од Саксо-Вајсенфелс; но во 1746 година повторно се обединил со Саксонија. Бил припоен кон Прусија во 1815.
Кверфурт е познат како родно место на Бруно Кверфуртски.
2 Наводи
*
Зале (округ)

Зале (|Saalekreis) — округ во Саксонија-Анхалт, Германија. Седиштето на округот е во Мерзебург. Се граничи со (од запад надесно) окрузите Кифхојзер (Тирингија), Мансфелд-Јужен Харц, Залцланд, Анхалт-Битерфелд, Нордзаксен, Лајпциг (двата во Саксонија) и Бургенланд. Слободниот град Хале е целосно опкружен од округот Зале.
1 Историја
Округот бил основан со спојување на поранешните окрузи Мерзебург-Кверфурт и Зал како дел од реформа на окрузите во 2007.
2 Градови и општини
Округот Зале се состои од следниве административни единици:
Слободни градови Слободни општини Општински заедници
<sup>1</sup>седиште на општинската заедница;<sup>2</sup>град
Алберштет

Алберштет (|Alberstedt) — село и поранешна општина во округот Зале, во Саксонија-Анхалт, Германија. Била дел од заедницата на општини Вајда и се наоѓа помеѓу Хале и Ерфурт. Најраното спомнување на Алберштет се појавува во документ од 9 век на опатијата Херсфелд. Од 1 јануари 2010 е дел од општината Фарнштет.
Sunlight (песна на Modestep)

„Sunlight“ е вториот сингл на Лондонскиот дабстеп и електро рок бенд Modestep. Синглот првпат беше издаден на 12 август 2011 година во Обединетото Кралство во формат на дигитално симнување. На 21 август 2011 година влезе во официјалната табела на синглови во Обединетото Кралство на 16-то место. Песната е позната како „Sunlight (2011)“ во симнувачките страници поради тоа што песната беше всушност изменета верзија од демо верзијата од 2010 година која што не беше издадена.
1 Музички спот
Музичкиот спот којшто го придружуваше издавањето на „Sunlight“ беше за првпат издаден на мрежното место YouTube на 3 јули 2011 со должина од три минути и педесет и пет секунди.
2 Позиции на табелите
Табела (2011), Највисокапозиција
3 Издавачка историја
Регион, Дата, Формат, Куќа
Обединето Кралство, 12 август 2011, дигитално симнување, Polydor Records
Крвавење

Крвавење, познато и како хеморагија претставува губиток на крв од циркулаторниот систем. Крвавењето може да биде внатрешно, кога крвта истекува во организмот, и надворешно низ некои отвори како вагината, устата, носот, увото или анусот, или преку повреда на кожата.
Скопски маратон

Скопскиот маратон е годишен маратон кој се одржува во октомври во Скопје, Република Македонија.
Скопскиот маратон за првпат бил одржан во 1997 година, потоа и во 1998 година, но веќе следната година бил откажан главно поради финансиски причини. По деветгодишна пауза, во 2007 година, маратонот бил возобновен со полумаратонска трка и трка на 5000 метри, а потоа во 2008 година целосно обновен, и биле одржани три трки: маратон, полумаратон и трка на 5 километри. Во обновата на маратонот значително придонел специјалниот претставник на Европската Унија, Ерван Фуере.
Од 2009 година, маратонот е дел од Асоцијацијата на Меѓународни Маратонски Трки. Скопскиот маратон бил внесен во списокот на квалификациски маратонски трки за Летните олимписки игри 2012 во Лондон. Во 2015 година маратонот бил откажан поради безбедносни причини.
Во 2017 година, на 13. издание на скопскиот маратон учествувале повеќе од 8.500 натпреварувачи од 51 земја, што претставувало нов рекорд на маратонот.
1 Поранешни победници
Датум, Мажи, Националност, Време (ч:м:с), Жени, Националност, Време (ч:м:с)
2025, Дарио Ивановски, 2:14:50, Ирине Џеруто, 2:38:31
2024, Хилари Чемвено, 2:13:28, Ирине Џеруто, 2:37:52
2023, Виктор Серем, 2:15:09, Рут Матебо, 2:44:17
2022, Онесмус Киплимо, 2:18:12, Катерин Черотич, 2:38:41
2021, Дарио Ивановски, 2:21:27, Адријана Поп Арсова, 2:40:36
2020, Сергеј Шевченко, 2:22:49, Луиза Гега, 2:35:34
2019, Тирунеш Чалачев, 2:15:37, Јунис Мучири, 2:33:37
2018, Еванс Бивот, 2:14:08, Џедида Карунгу, 2:51:24
2017, Кипротич Кируи, 2:12:59, Стела Барсосио, 2:33:42
2016, Кипротич Кируи, 2:12:36, Гледис Бивот, 2:40:10
2015, ''Откажан поради безбедносни причини.''
2014, Емануел Самал, 2:14:26, Луси Муриги, 2:37:47
2013, Виклиф Бивот, 2:21:56, Каролина Кипруто, 2:48:39
2012, Патрик Вамбугу, 2:26:41, Сесилија Вангуи, 2:54:56
2011, Диксон Терер, 2:23:51, Сесилија Вангуи, 2:50:06
2010, Тамаш Тот, 2:28:56, Луција Кимани, 2:55:56
2009, Сретен Нинковиќ, 2:29:07, Марија Врајиќ, 2:56:15
2008, Роман Продиус, 2:29:26, Лидија Миклош, 3:19:34
Борис Гаврилов

:''Ова е статија за македонски општественик. За истоимениот советски фудбалер видете Борис Анатољевич Гаврилов''
Борис Гаврилов (Штип, 1943 - Штип, 2012) — македонски општественик и поранешен градоначалник на Општина Карбинци.
1 Животопис
Гаврилов е роден 1943 година. Во текот на својот работен век извршувал повеќе опшествено-политички функции. Покрај другото бил претседател и на Сојузот на синдикатите на Штип.Долги години бил директор на З.З ,,Блажо Сандев“ од Радање. Со формирањето на општина Карбинци тој станал и нејзин прв градоначалник. На оваа функција останал три мандата по што се и пензионирал. Починал на 15 јануари 2012 година во Штип, каде и почива.
The Philosophical Review

''The Philosophical Review'' (мак. „Филозофски преглед“) — тримесечно академско списание за филозофија на филозофскиот факултет „Сејџ“ (''Sage School of Philosophy'') на универзитетот Корнел, а во издание на издаваштвото на универзитетот Дјук (''Duke University Press''). Во списанието излегуваат изворни дела од сите области на аналитичката филозофија, но уредништвото дава нагласок на разни тематики од општ интерес за академските филозофија. Секое издание содржи две до четири статии и неколку рецензии на книги. Во анкетата спроведена на популарниот филозофски блог „Leiter Reports“ во 2009 г., списанието е прогласено за најдоброто филозофско списание на англиски јазик.
Списанието се издава непрекинато уште од 1892 г. Во првата година (''Volume I'') објавени се статии од истакнатите филозофи Вилијам Џејмс и Џон Дјуи.
1 Значајни статии
************
2 Поврзано
* Список на филозофски часописи
Вандсбек (кварт)

Вандсбек е урбан кварт во округот Вандсбек на Хамбург, Германија и поранешниот град Вандсбек бил дел од Војводството Холштајн.
1 Историја
Вандсбек некогаш бил дел од грофовијата ''Штормарн''. Неговите села биле првпат спомнати во средината на 13-от век. Името ''Wandsbek'', ''Wandsbeck'' или (постаро) ''Wantesbeke'' потекнуваат од долногерманските зборови („долногермански“) за „гранична река“ и реката Вандзе била природна територијална граница.
Старата данска фраза за искажување дека нешто е измама/неверодостојно се велело дека ''„det gælder ad Wandsbek[/Vandsbæk] til“'' (i.e. ''„ова е валидно во Вандсбек“.''). Вандсбек бил еден од трите локации на данската монархија, каде што првпат се одржала лотаријата и овој израз потекнува од првите години на лотаријата, каде бројот на луѓе што сакале да освојат награди во Копенхаген играле со карти купени од Вандсбек. Оттогаш секој од трите града имал сопствен сет на броеви, картата купена од еден град била безвредна во другите два.
До 1864, Вандсбек бил дел од Војводството Холштајн и под власта на данскиот крал. Потоа, станала дел од пруската провинција Шлезвиг-Холштајн.
Во 1937, прускиот град Вандсбек се придружил на градот Хамбург поради Законот за голем Хамбург.
2 Географија
Квартот Вандсбек имал површина од 6 км<sup>2</sup>. На запад се граничи со квартот Дулсберг во округот Хамбург-Норд. На север се наоѓа Брамфелд со малата река ''Остербек''. На исток се квартовите Фармзен-Берне и Тондорф. Јужната граница е со квартот Маринтал, која главно е обележена со железничките пруги на една од линиите на градските возови.
3 Демографија
Во 2006, 32.350 луѓе живееле во квартот Вандсбек. Густината на населеност била 5.397 луѓе на км<sup>2</sup>. 11,7% биле деца под 18 години, а 21,9% имале 65 или повеќе години. 14,5% биле странци. 1.754 лица биле регистрирани како невработени. Во 1999, постоеле 19.083 домаќинства, од кои 14,4% имале деца под 18 години, кои живееле со нив и 54,1% од сите домаќинства биле составени од поединци. Просечната големина на домаќинството била 1,72.
Во 2006, се случиле 5.306 кривични дела во квартот (164 дела на 1000 луѓе).
Според секторот за моторни возила (Kraftfahrt-Bundesamt), во квартот Вандсбек биле регистрирани 11.771 приватни возила (365 возила на 1000 луѓе).
Постоеле 5 основни и 3 средни училишта во квартот Вандсбек.
4 Инфраструктура
4.1 Здравствен систем
Основана во 1937 како воена болница за германскиот Вермахт, воената болница на Bundeswehr (''Bundeswehrkrankenhaus Hamburg'') со 305 кревети во 13 оддели е општа болница и универзитетска болница на Хамбуршкиот универзитет. Болницата има капацитет и за примање на итни случаи. Ургентната амбуланта со доктори и хеликоптер за спасување се наоѓаат во болницата. Се наоѓа на Lesserstr. 180.
52 доктори во приватни ординации и 9 аптеки биле изброени во 2006.
5 Вандсбек во литературата
Од 1771 до 1775, германскиот поет Матијас Клаудиус го уредил високо ценетиот литературен магазин ''Wandsbecker Bote'' во Вандсбек.
Шкопау

Шкопау (|Schkopau) — општина во округот Зале, во Саксонија-Анхалт, Германија. Се наоѓа на реката Зале, околу 4 километри северно од Мерзебург и 10 километри јужно од Хале. Во текот на Втората светска војна, фабриката Schkopau била најголемиот производител синтетичка гума (>17%) во земјите од Оската.
Гвадалахара

Гвадалахара е главниот град на Мексиканската сојузна држава Халиско, и седиште на истоимената општина. Градот е сместен во централниот регион на Халиско во западно-тихоокеанската област во Мексико. Со популација од 1,564,514 жители, Гвадалахара е втората по популација најголема општина во Мексико. Метрополитенската област на Гвадалахара вклучува седум соседни општини со пријавена популација од 4,328,584 жители во 2009 година, правејќи ја втората најголема метрополитенска област во Мексико, веднаш зад Град Мексико. Гвадалахара е втора по ред општина со најголема густина на популација во Мексико; веднаш зад Нецахуалакотол во сојузната држава Мексико.
1 Наводи
hu:Guadalajara
Браунсбедра

Браунсбедра (|Braunsbedra) — град во округот Зале, во Саксонија-Анхалт, Германија. Се наоѓа околу 11 километри југозападно од Мерзебург.
Бил создаден по 1945 со спојување на Браунсдорф и Бедра. Росбах, познат по Битка кај Росбах, е една од локалните заедници.
Мексиканска музика

Мексиканската музика (|la música mexicana) е разновидна и оригинална музика која потекнува од американската држава Мексико. Оформена е под влијание на културниот развиток на Мексико врз основа на музиката на Шпанија, Португалија и американските староседелци. Главно при изведувањето на овој тип на музика се користат инструментите виолина, гитара и труба, додека има и некои народни мексикански композиции во кои се користи харфата. Секоја федеративна држава на Мексико има свој типичен стил на музика како резултат на различните културни влијанија врз различните области на Мексико во историјата. Главно во мексиканската музика се пее на шпански јазик или на различните дијалекти на шпанскиот јазик во Мексико. Исто така во СФРЈ се појавија групи кои преведуваа мексикански песни од шпански на хрватски јазик кои подоцна станаа познати како југомексикански песни.
1 Поврзано
* Мексикански поп
* Регионални стилови на Мексиканска музика
* Список на Мексикански опери
Моето царство

Моето царство е вториот албум на групата Александар Македонски.
Издаден е во 1997 година и меѓу другите ги содржи песните „Ако ми дадеш“ и „Убав ден“, ппри што првата е преработка на истоимената песна од групата Бадмингтонс.
1 Песни
#Разбуди ме
#Јас сум твој
#Убав ден
#Господе
#Рај
#Мојот свет
#Ветер
#Оваа земја
#Не сум во систем
#Јас знам
#Ако ми дадеш
#После се
Попенбител

Попенбител е кварт во округот Вандсбек во Хамбург, Германија.
1 Историја
Попенбител станал дел од Хамбург во 1937, како последица на Законот за голем Хамбург. Во текот на Втората светска војна постоеле работни оддели на подкампот Зазел на концентрациониот логор Нојенгаме во квартот.
2 Географија
Според статистичкото биро на Хамбург и Шлезвиг-Холштајн, квартот имал вкупна површина од 8,1 км<sup>2</sup>. На север Попенбител се граничи со покраината Шлезвиг-Холштајн, на запад е квартот Химелсбител. На југ е квартот Велингсбител и на исток се квартовите Зазел и Лемзал-Мелингштет.
3 Демографија
21.930 луѓе живееле во квартот во 2006, густината на населеност била 2.701 на км<sup>2</sup>. 14,5% биле деца под 18 години, а 30,4% имале 65 или повеќе години. 5,6% биле странци. 413 лица биле регистрирани како невработени. Во 1999, постоеле 10.260 домаќинства и 36,7% од сите домаќинства биле составени од поединци.
4 Образование
Во 2006 имало 3 основни и 3 средни училишта во квартот Попенбител.
5 Инфраструктура
5.1 Здравствен систем
До 2006 имало 92 доктори во приватни ординации и 8 аптеки.
5.2 Сообраќај
Попенбител е опслужуван од железничкиот систем на подземната железница и градски возови преку неколку станици. Железничката станица Попенбител е терминал за лонијата S1.
Според секторот за моторни возила (Kraftfahrt-Bundesamt), во квартот биле регистрирани 10.581 приватни возила (484 возила на 1000 луѓе).
6 Споменик за концентрациониот подкамп
Од септември 1944 до април 1945, еврејски жени од подкампот Хамбург-Зазел биле приморани да градат куќи во овој кварт. Последната постоечка куќа се наоѓа во улицата Критенбарг и сега е спомен-куќа.
Ушанка

Ушанка е вид на зимска капа со наушници, изработена од кожа. Најчесто, ушанката се прави од кожа на овца, зајак, лисица и др. Името ушанката го добила по изгледот - од двете страни на оваа шапка се наоѓаат наушниците. Наушниците имаат можност во студените денови да се спуштат надолу со тоа што овозможуваат дополнително покривање на лицето и избегнување на студот.
Ушанката е типична руска капа, која е распостранета низ цела Русија. Од 1940 година, ушанката е веќе дел од униформата на армијата и полицијата на СССР. Различни видови на ушанки можат да се забележат и во некои други држави, како на пример на поранешните советски републики, во Кина, Монголија и Северна Кореја. Се претпоставува дека ушанката потекнува од монголски капи користени околу 13 век кои се брзо се распротранувале со зголемувањето на тогашната Монголска држава. Во САД, ушанката најчесто се забележува во текот на зимата во Чикаго, Илиноис.
1 Поврзано
* Авгнка;
* Телогрејка;
* Валенки.
Бад Лаухштет

Бад Лаухштет (|Bad Lauchstädt) — град во округот Зале, во Саксонија-Анхалт, Германија. Се наоѓа 13 километри југозападно од Хале. Во јануари 2008, кон Бад Лаухштет се приклучиле поранешните општини Шафштет, Делиц ам Берге и Клобикау.
Шафштет (Зале)

Шафштет (|Schafstädt) — село и поранешна општина во округот Зале, во Саксонија-Анхалт, Германија. Се наоѓа околу 17 километри југозападно од Хале (Зале). Од јануари 2008 година е дел од градот Бад Лаухштет.
Ветин-Лебејин

Ветин-Лебејин (|Wettin-Löbejün) — град во округот Зале, во Саксонија-Анхалт, Германија. Бил создаден на 1 јануари 2011 со спојување на поранешните општини Лебејин, Ветин, Брахвиц, Деблиц, Домниц, Гимриц, Науендорф, Нојц-Летевиц, Плец и Ротенбург.
Залцатал

Залцатал (|Salzatal) — општина во округот Зале, во Саксонија-Анхалт, Германија. Била создадена на 1 јануари 2010 со спојување на поранешните општини Безенштет, Бенштет, Финштет, Хенштет, Клошвиц, Лискау, Залцминде, Шохвиц и Цапендорф.
Дрмша

Дрмша (|Дръмша) е село во западниот дел на Бугарија. Административно припаѓа на Општина Костинброд, Софиска област. Според пописот на населението од 2011 година во селото Дрмша живееле 120 луѓе. Се наоѓа во планински реон во подножјето на Стара Планина и има надморска височина од 844 m.
Селото Дрмша се дели на два дела - "Старо Село" и "Ново Село". Во Старо село се наоѓа Крива Река. Во близина на Дрмша се наоѓа живописно карпесто место со највисокиот врв во реонот Браќов Камик.
Ландсберг (Саксонија-Анхалт)

Ландсберг (|Landsberg) — град во округот Зале, во покраината Саксонија-Анхалт во Германија со околу 12.000 жители. Ландсберг се наоѓа во поголемата урбана зона на Хале.
Најстариот доказ за населба во близината на Ландсберг е од новото камено доба. Првото документирано спомнување на населбата дошло во 961 како „civitas holm“ во документ од царот Отон I. Во 1579, Ландсберг ги добил градските права од војводите на Саксонија.
Видлив дури и далеку од градот е една од знаменитостите на Ландсберг, Двојната капела, изградена во романски стил на карпа. Се верува дека потекнува до дванаесеттиот век и припаѓала на замок, чии остатоци се единствено од ѕидот.
Надалеку познат во Ландсберг е ''Felsenbad'' („карпеста бања“), комплекс на базен со платформи за скокања, олимписки базен од 50 метри и огромен плиток базен, каде што непливачите може да се избањаат.
1 Грб
Грбот на Ландсберг, првпат се појавил во доцниот 12. век и маргрофот од династијата Ветин, локални владетели од 10. век, го користеле како негов грб.
2 Знаменитости
* Двојна капела на светиот крст (St. Crucis) (на сликата)
* Градско собрание
*''Nicolaikirche'' (евангелистичка црква која потекнува од 13 до 15 век)
3 Делови на градот
Ландсберг е поделен на 17 административни единици: Багериц, Дројсих, Голма, Гиц, Клепциг, Коквиц, Лонсдорф, Петерсдорф, Квајс, Рајнсдорф, Ројсен, Ројчген, Швец, Зич, Шпикендорф, Видерсдорф и Цвебендорф.
RBD

RBD беше мексиканска поп група,формирана од исто така акторите Анаи,Дулсе Марија,Мајте Перони, Алфонсо Ерера,Кристофер Укерман и Кристијан Чавес.Групата официјално се формира на 4 октомври 2004 па сè до разделбата на 15 август 2008,со четиригодишна кариера на музичката сцена и успеа да продаде еден милион албуми низ целиот свет.
1 Членови
Име, Дата на раѓање, Место на раѓање
Anahí Giovanna Puente Portilla, Мај,14,1983, Mexico City
Alfonso Herrera Rodríguez, Август,28,1983, Mexico City
Dulce María Espinoza Saviñón, Декември,6,1985, Mexico City
Christopher Alexander Luís Casillas Von Uckermann, Октомври,21,1986, Mexico City
Maite Perroni Beorlegui, Март,9,1983, Mexico City
José Christian Chávez Garza, Август,7,1983, Mexico City
1.1 Животопис
Во ноември 2004,со излегувањето на нивниот деби албум,''Rebelde'',само 2.000 примероци беа дистрибуирани во Мексико,сума која беше изненадувачка.''Rebelde'' беше толку голем успех,па кога RBD го лансираше десет месеци подоцна ''Nuestro Amor'',изненади со кршење на рекордите за да добие ''Disco de Plationo'' за само седум часа.
Оберес Гајзелтал

Оберес Гајзелтал била ''заедница на општини'' во округот Залекрајс, во Саксонија-Анхалт, Германија. Се наоѓала југозападно од Хале (Зале). Седиштето на ''заедницата на општини'' било во Михелн. Била распуштена на 1 јануари 2010.
''Заедницата на општини'' Оберес Гајзелтал се состоела од следниве општини:
# Михелн
# Ехлиц
Лауха-Шварцајхе

Лауха-Шварцајхе била ''заедница на општини'' во округот Залекрајс, во Саксонија-Анхалт, Германија. Се наоѓала југозападно од Хале (Зале). Седиштето на ''заедницата на општини'' било во Шафштет. Била распуштена во јануари 2008 и нејзините општини-членки биле припоени кон Бад Лаухштет.
''Заедницата на општини'' Лауха-Шварцајхе се состоела од следниве општини:
* Делиц ам Берге
* Шафштет
Трилер во Манила

Трилер во Манила (анг. ''Thrilla in Manila'') е насловот на двобојот помеѓу Мохамед Али и Џо Фрејзер на Филипините на 1 октомври 1975. Мечот траел скоро целосно каде боксерите се бореле на жештина од околу 40 степени Целзиусови. Дури во четиринаесеттата рунда (од вкупно 15 рунди) тренерот на Џо Фрејзер ја запрел борбата, оти Џо Фрејзер не можел повеќе да гледа. Кусо по крајот на мечот Мохамед Али се онесвестил.
Оваа борба на Мохамед Али е еднакво легендарна како и неговата борбата од 1974 против Џорџ Форман во Киншаса позната како „Тепачка во џунглата“ - ''Rumble in the Jungle''.
Југомексикански песни

Југомексикански песни, познати како ЈуМекс или Хрватски мексикански песни се мексиканските традиционални композиции кои се преведени на хрватски и кој било друг јужнословенски јазик (освен бугарскиот) или се изведени од музичари и пејачи од бившата СФРЈ.
Популарноста на мексиканската музика во Југославија рапидно се зголемила со емитувањето на филмот ''Un día de vida'' во кинотеките. Филмот пристигна во Југославија по затегнување на односите со Советскиот Сојуз во 1950 година кога граѓаните на Југославија почнаа психолошки и идеолошки да ги прифаќаат обичаите на Мексико.
Со подигнување на феноменот ''југомексиканци'' се формираа повеќе маријачи групи во кои преовладуваа Хрвати од кои најпознати во тоа време ''Los cabaleros'', ''El Combo'', ''4 Amigos'' и ''Paloma''.
Во Македонија, мексиканската музика била најзастапена со домашната група „Мањифико“, наградена со орден од претседателот на Мексико.
Рауф Денкташ

Рауф Раиф Денкташ (|Rauf Raif Denktaş) (Пафос, Кипар, 27 јануари 1924 - Левкозија, Турска Република Северен Кипар, 13 јануари 2012) беше кипарски политичар од Партијата на национално единство, претседател на Северен Кипар од 1976 до 2005 година.
Тој е роден на 27 јануари 1924 година во Пафос. Од крајот на 1940-те години работел како адвокат, а подоцна како обвинител. Во 1957 година, бил меѓу основачите на Турската организација на отпорот која се противи на плановите за пристапување на Кипар кон Грција и наскоро се претворил во еден од водачите на турското малцинство во земјата. Во 1974, во Кипар е извршен прогрчки воен удар и Турција го окупирала северниот дел на островот. Две години подоцна, Денкташ е избран за претседател на Северен Кипар и останува на оваа функција до 2005 година, кога се повлече од политичкиот живот.
Денкташ почина на 13 јануари 2012 година во северниот дел на Левкозија.
44. северен напоредник

44. северен напоредник (44° СГШ) е напоредник што лежи 44 степени северно од екваторот. Минува низ Европа, Средоземното Море, Азија, Тихиот Океан, Северна Америка и Атлантскиот Океан.
На оваа географска ширина, сонцето грее 15 часа и 29 минути за време на летната долгодневица, а 8 часа и 53 минути при зимската краткодневица.
Почнувајќи од нултиот меридијан, па на исток, напоредникот 44° СГШ минува низ:
:
Координати, Земја, територија, море, Белешки
Средоземно Море, Џеновски Залив
Минува веднаш северно од
Јадранско Море
островите Дуги Оток, Пашман и копното
долж ~ 3 км
долж ~ 15 км
долж ~ 4 км
Црно Море
Касписко Море, минува веднаш северно од островот Чечен,
Сјинџанг — минува ~ 22 км северно од Урумчи
Внатрешна Монголија<br/
Јапонско Море
островот Хокаидо:<br/
Охотско Море
островот Хокаидо:<br/
Немурски Проток
Курилски Острови, островот Кунашир, под управа на , а полага право
Тихи Океан, минува веднаш северно од островот Шикотан, под управа на , а полага право
Орегон<br/
езерото Мичиген
Мичиген
езерото Хјурон
Ontario
езерото Онтарио
Њујорк<br/
Атлантски Океан, Мејнски Залив - минува веднаш јужно од островите Вајналхевен и Ајл а Хоут во Мејн,
Нова Шкотска
Атлантски Океан
Нова Шкотска - остров Сејбл
Атлантски Океан
1 Поврзано
*43. северен напоредник
*45. северен напоредник
*44. јужен напоредник
42. јужен напоредник

42. јужен напоредник (42° ЈГШ) — напоредник кој лежи 42 степени јужно од екваторот. Минува низ Атлантскиот Океан, Индискиот Океан, Австралазија, Тихиот Океан и Јужна Америка.
На оваа географска ширина сонцето грее 15 часа и 15 минути за време на декемвриската долгодневица, а 9 часа и 7 минути во текот на јунската краткодневица.
Почнувајќи од нултиот меридијан, па на исток, напоредникот 42° ЈГШ минува низ:
:
Координати, Земја, територија, море, Белешки
Атлантски Океан
Индиски Океан
Тасманија
Тихи Океан, Тасманово Море
Јужен Остров
Тихи Океан
островот Чилое
Анкудски Залив
напоредникот ја исцртува границата помеѓу покраините Рио Негро и Чубут
Атлантски Океан
1 Поврзнао
*41. јужен напоредник
*43. јужен напоредник
*42. северен напоредник
21. источен меридијан

21. источен меридијан (21° ИГД) — меридијан што минува од Севернот Пол низ Северноледениот Океан, Атлантскиот Океан, Европа, Африка и Индискиот Океан, Јужниот Океан.
1 Протегање
Почнувајќи од Севернот пол, па на југ до Јужниот Пол, меридијанот 21° ИГД минува низ:
:
Координати, Земја, територија, море, Белешки
Северноледен Океан
Свалбард - островот Тавле
Северноледен Океан
Свалбард - островот Североисточна Земја
Баренцово Море
Свалбард - островите Бастијан Инсел, Западен Шпицберг, Баренцов Остров и Еџ
Баренцово Море
Свалбард - островот Еџ
Баренцово Море
Атлантски Океан, Норвешко Море
островите Шерв, Коген и копното
Балтичко Море, Ботниски Залив, минува веднаш источно од архипелагот Холмеорна, <br/
многу разни острови
Балтичко Море
Балтичко Море
Курски Провлак
Курски Залив
Калининградска Област (ексклава)
минува низ Варшава
делумно признаено како независна држава - полага право
Минува низ Ресен
Преспанско Езеро
долж ~ 8 км; минува 1 км западно од Граждано, Долна Преспа, Егејска Македонија
минува 2 км западно од Нестрам, Костурско, Егејска Македонија
Средоземно Море, Јонско Море, минува веднаш источно од островот Закинтос
архипелагот Строфади
Средоземно Море
граница /
Северен Кејп<br/
Индиски Океан
Јужен Океан
Антарктик, Земја на Кралицата Мод, полага право
2 Поврзано
*20. источен меридијан
*22. источен меридијан
50. северен напоредник

50. северен напоредник (50° СГШ) е напоредник што лежи 50 степени северно од екваторот. Минува низ Европа, Азија, Тихиот Океан, Северна Америка и Атлантскиот Океан.
На оваа географска должина сонцето грее 16 часа и 22 минути за време на летната долгодневица, а 8 часа и 4 минути завреме на зимската краткодневица.
На 21 јуни сонцето се наоѓа на 63,83 степени на небото, а на 21 декември ја зазема положбата 16,17 степени.
1 Места
Почнувајќи од нултиот меридијан, па на исток, напоредникот 50° СГШ минува низ:
:
Координати, Земја, територија, море, Белешки
канал Ламанш
Горна Нормандија<br/
Валонија
Шампања-Ардени — долж ~ 10 км
Валонија
Рајнска област-Пфалц<br/
минува низ јужните делови на Прага
долж ~ 11 км
долж ~ 10 км
минува веднаш јужно од Краков
минува низ градот Харков
Белгородска област — долж ~ 18 км
долж ~ 12 км
Белгородска област<br/
Саратовска област
Алтајска Република<br/
Тува
долж ~ 11 км
Тува — долж ~ 7 км
долж ~ 11 км
Тува
Бурјатија — долж ~ 5 км
долж ~ 3 км
Бурјатија<br/
Забајкалски крај
Забајкалски крај
Внатрешна Монголија<br/
Амурска област<br/
Татарски Проток
Сахалинска област — островот Сахалин
Охотско Море
Сахалинска област — островот Парамушир
Тихи Океан
Британска Колумбија — островот Ванкувер и копното, минува веднаш северно од Келоуна<br/
залив Свети Лаврентиј, минува веднаш северно од островот Антикости, Квебек,
Њуфаундленд и Лабрадор — островот Њуфаундленд
заливот Вајт
Њуфаундленд и Лабрадор — островот Њуфаундленд
Атлантски Океан, заливот Конфјужн
Њуфаундленд и Лабрадор — островот Њуфаундленд
Атлантски Океан, минува веднаш северно од архипелагот Сили, Англија,
Англија — полуостров Лизард, Корнвол
каналот Ламанш
2 Поврзано
*49. северен напоредник
*51. северен напоредник
*50. јужен напоредник
Семени растенија

Семените растенија (науч. ''Spermatophyta'') или фанерогами се сите оние растенија што даваат семиња и претставуваат подргупа на копнените растенија (''Embryophyta''). Денешните семени растенија се делат на пет групи:
*цикасови (''Cycadophyta'') - група суптропски и тропски растенија со големи крошни од сложени листови и масивно стебло,
*гинкови (''Ginkgophyta'') - само само еден преостнат вид (дрво)
*четинари (''Pinophyta'') - дрва грмушки со шишарки
*гнетови (''Gnetophyta'') - дрвенести растенија од родовите ''Gnetum'', ''Welwitschia'' и ''Ephedra'' and
*скриеносеменици (''Magnoliophyta'') - цветни растенија; голема група каде спаѓаат разни добро познати растенија застапени во најразлични живеалишта.
Покрај горенаведените таксони, фосилните наоди укажуваат на голем број на изумрени таксони на семени растенија. Меѓу првите успешни групи на конпени растенија се вбројуваат таканаречените „семени папрати“ (''Pteridospermae''), кои доминирале во доцниот палеозоик. Најзастапениот род на дрва на суперконтинентот Гондвана за време на периодот перм биле јазиколиснатите (''Glossopteris''). Веќе во тријасот, еколошкото значење на семените папрати опаднало, а кон крајот на кредата изобилувале и доминирале членовите на денешните голосемени групи, со распространувањето на скриеносемениците. Други веројатно семени растенија од доцнопалеозојската група биле џиновскoлиснатите (''Gigantopteridales'').
1 Врски и номенклатура
Меѓутоа односот помеѓу овие групи не треба да се смета за конечно решен.
Современата номенклатура ги дели групите на посебни оддели (збирно нарекувајќи ги „надоддел семени растенија“):
*цикасови
*гинкови
*четинари
*гнетови
*скриеносеменици
Ротенбург (Саксонија-Анхалт)

Ротенбург (|Rothenburg) — село и поранешна општина во округот Зале, во Саксонија-Анхалт, Германија. Од 1 јануари 2011 е дел од градот Ветин-Лебејин. Фериботот Ротенбург е ферибот кој ја поминува реката Зале кај Ротенбург.
Антонио Валенсија

Луис Антонио Валенсија Москера или (шпански: ''Luis Antonio Valencia Mosquera'') (роден на 4 август 1985), попознат како Антонио Валенсија, е еквадорски фудбалер, десно крило или десен бек на Манчестер Јунајтед и на еквадорската репрезентација.
Откако напредувал преку младинскиот тим на Ел Насионал, Валенсија станал редовен првотимец и направи над 80 настапи за клубот пред да се пресели во Европа и да потпише за Виљареал, екипа од шпанската Ла Лига во 2005 година. Тој запишал само два лигашки настапи за ''жолтата подморница'' но затоа играл многу успешно на позајмиците на којшто бил пратен. Во сезоната 2005-2006 тој играл за Рекреативо, а подоцна и во англиската Премиер лига за екипата на Виган Атлетик во периодот 2006-2008. Со Виган подоцна, Валенсија потпишал три-годишен договор за непозната сума во јануари 2008 година. Со неговите настапи во клубот наскоро го привлекол вниманието на неколку клубови од повисок ранг, но тој ја одбил понудата да се пресели во Реал Мадрид пред да потпише за Манчестер Јунајтед во јуни 2009 година каде дошол како замена за Кристијано Роналдо. Валенсија оттогаш ги освои Лига купот во 2009-10,ФА Комјунити шилд во 2010, и Премиер лигата во сезоната 2010-2011 за време на неговото време во Манчестер Јунајтед, беше избран и во PFA Тимот на Годината во Премиер Лигата во својата дебитантска сезона.
Валенсија го направил своето деби за Еквадор во 2004 година. Тој ја претставувал својата земја на Светското првенство 2006, на Копа Америка 2007 и Копа Америка 2011, Светското првенство 2014 и Копа Америка Сентенарио. Од своето деби, Валенсија има 90 настапи и 10 гола за Еквадор.
1 Титули
1.1 Ел Насионал
*Серија А (1) : 2005
1.2 Рекреативо Уелва
*Сегунда Дивисион (1) : 2005-2006
1.3 Манчестер Јунајтед
* Премиер лига (2): 2010-2011, 2012-2013
* ФА Комјунити Шилд (3) : 2010, 2013, 2016
* ФА Куп (1) : 2015-2016
* Лига куп (1) : 2009-2010
* Лига Европа (1) : 2016-2017
Кристијан Суарез

Кристијан Андрес Валенсија Суарез или (шпански: ''Christian Andrés Suárez Valencia'') (роден 2 Ноември 1985 во Гвајакил), попознат како Кристијан Суарез, е Еквадорски фудбалер, кој најчесто игра како напаѓач и во моментов е член на мексиканаската екипа Сантос Лагуна во Примера Дивизион.
1 Клупска кариера
Суарез ја започна својата професионална кариера во локалниот клуб CSCD Fedeguayas. Така, на возраст од 22 години тој заигра во Примера А за екипата на Депортиво Азогес. Првата сезона во врвниот фудбал во Еквадор , 2007, Суарез заврши со биланс од еден гол во 29 меча.
Во јануари 2008 година тој беше откупен од страна на некогашниот првак на Јужна Америка во клупски фудбал екипата на ЛДУ Кито. Иако тимот имаше три неверојатни успеси во овој период - освојувањето на Копа Либертадорес , второто место во лигата и настап на Светското клупско првенство, каде тимот истотка го освојува второто место по поразот во финалето од Манчестер Јунајтед - но придонесот на Суарез во овие успеси е мал, тој се појавуваше во мечевите најчесто како резерва. По една година, тој се приклучи на тимот на Олмедо, а целата 2010-та сезона ја помина на позајмица во Ел Национал.
По успешните настапи беше продаден на Примера Дивизион тимот Некакса. Тој веднаш освои место во почетната постава. Но, не беше во можност да го спречи тимот од испаѓање во Лига де Асценцио, и покрај добриот скор на теренот (3 гола и 2 асистенции).
Суарез летото 2011 година беше купен за сума од еден милион евра од Сантос Лагуна како наследник на неговиот сонародник, Чучо Бенитез.
2 Репрезентативна кариера
На своето деби за Еквадор, на 9 октомври 2010 година во 0-1 поразот од Колумбија, Суарез влезе на теренот во 84 минута, но во последните минути го напушти мечот поради повреда (беше заменет). Првиот гол за репрезентацијата го постигна во својот втор меч, на 11 Август 2011 година во пријателскиот двобој со Костарика (2-0).
2.1 Репрезентативни голови
#, Дата, Терен, Противник, Гол, Крај, Натпревар
1., Август 10, 2011, Сан Хосе, Костарика, 0-1, 0-2, Пријателска
2., Септември 2, 2011, Стадион Олимпико Атахуалпа, Кито,, 2-0, 5-2, Пријателска
3., Септември 6, 2011, Стадион Олимпико Атахуалпа, Кито,, 1-0, 4-0, Пријателска
3 Титули
*ЛДУ Кито
Копа Либертадорес 2008 - победник
Светско клупско првенство во фудбал 2008 - второ место
Грмушка

Грмушка или џбун е растение кое се разликува од дрвото по тоа што има повеќе стебла и низок раст, обично под 5–6 м во висина. Голем број на растенија можат да станат грмушки или дрва, зависно од животните услови. Малите ниски грмушки како лавандата, зелениката и мајчината душичка напати се нарекуваат полугрмушки.
Кога се украсно поткаструвањење|кастрат во облици (топијар), грмушките го згуснуваат лисјето и добиваат поголем број на помали гранки што растат блиску една до друга. Најзастапен пример за ова е живата ограда (''Buxus''). Со потсекување на грмушката до пенушка се добиваат нови долги стебла.
Грмушките се мошне застапени во градинарството како широколисни растенија, иако има и помали четинари со грмушест облик како клекот и смреката. Гмушките можат да бидат листопадни или зимзелени.
1 Поврзано
* Честак
* Дрво
* Бонсаи
Ветин (Саксонија-Анхалт)

Ветин (|Wettin) — мал град и поранешна општина во округот Зале, во Саксонија-Анхалт, Германија, кој се наоѓа на реката Зале, северно од Хале. Од 1 јануари 2011 е дел од градот Ветин-Лебејин. Познат е по замокот Ветин, старо седиште на династијата Ветин, владејачка династија на Саксонија и Полска. Знаменитости во Ветин се кулата Бизмарк, градското собрание и замокот (користен како .
1 Историја
Ветин бил првпат спомнат како ''Vitin civitas'' во декрет од 961 издаден од германскиот крал Ото I. Потоа, населбата станала тврдина во рамките на Источната саксонска граница, одржувана од Дитрих I фон Ветин, почетник на династијата. Неговите наследници станала грофови на Лужица во 1032 и на Мајсен во 1123. Во 1288 Ветин бил доделен на надбискупот Магдебург Ерик фон Бранденбург.
;Михелн: Малото село Михелн (немојте да бидете збунети со поголемиот Михелн близу Мерзебург) станалот дел од Ветин и ги вклучил старата обновена капела на сиромашните војници на Христот и Храмот Соломон (Витези Темплари).
;Лицкендорф: Како цел на бомбардирањето во Нафтената кампања на Втората светска војна, нафтените фабрики Лицкендорф, вклучувале:
:* мала фабрика на Wintershall AG за рафинирање на сурова нафта (100.000 тони/год),
:* единица за хидрогенизација на јаглен (125.000 тони/год),
:* фабрика за процес Фишер-Тропш (80.000 тони/год) за обработка на тежок гас од синтетичка нафта, and
:* резервоар за околу 75.000 тони.
2 Наводи
ro:Wettin
Триумф на љубовта

Триумф на љубовта е мексиканска телевизиска серија.
1 Содржина
Викторија е познат моден творец и сопственичка на модната куќа "Casa Victoria", која измачувана од сенките на минатото, решава да ја побара својата ќерка, што под притисок на околности пред повеќе од дваесет години ја оставила на прагот на една црква. Марија Десампарада е мила и наивна девојка, која откако ќе наполни дваесет и една година решава да се отсели од сирапиталиштето и започнува нов живот со две цимерки кои ќе и станат најдобри пријателки. Сонот на младата Марија е еден ден да стане познат модел. Играта на судбината ќе ја доведе пред Викторија, жената за која не знае дека всушност е нејзина биолошка мајка. Во модната куќа Марија го запознава Максимилијано, синот на Освалдо, вториот сопруг на Викторија и лудо се вљубува во него, иако неговите намери кон девојката не се најчесни како што тој ги претстаува. Кога Викторија ќе дознае за врската меѓу Марија и нејзиниот посинок, безмилосно ќе ја истера девојката на улица. Откако ќе остане без работа и заштита, Марија дознава дека чека дете од Макс, а нејзина најголема поддршка во текот на бременоста ќе биде отецот Хуан Пабло, кој всушност е нејзин вистински татко. На крајот Викторија дознава за ќерка и и односно Марија и не може да си прости за тоа што ја измачувала. Кога пак Марија дознава не може да прифати дека жената која ја омаловажувала и и удрила шлаканица е нејзината мајка.
Лебејин

Лебејин (|Löbejün) — поранешен град во округот Зале, во Саксонија-Анхалт, Германија. Од 1 јануари 2011 е дел од градот Лебејин-Ветин.
1 Географија
1.1 Географска локација
Лебејин се наоѓа 15 километри северно од Хале (Зале). Градот се наоѓа во ридска средина во која притоката на реката Зале, Фуне се влева.
1.2 Геологија
Градот е познат по неговиот ''Löbejüner porphyry''. Во североисточниот дел на градот се наоѓаат резерви на јаглен.
1.3 Делови на градот
Следните единици се сметаат како дел од Лебејин:
* Готгау
* Шлетау
2 Историја
Лебејин бил првпат спомнат во 961 како ''Liubichun''.
2.1 Развој на населението
¹ Извор: Erich Keyser (Hrsg.): ''Deutsches Städtebuch - Handbuch städtischer Geschichte'', Band 2, 1941
² Извор: Statistisches Landesamt Sachsen-Anhalt
Мартин Колер

Мартин Колер (|Martin Kohler; р. ) — швајцарски професионален друмски велосипедист, кој моментално вози за професионалната континентална екиоа .
Тој се натпреварувал на Џиро д’Италија 2010, но се откажал во втората етапа поради несреќа. Колер победил на националното хронометарско првенство во 2011 и на националното друмско првенство во 2012 година.
1 Достигнувања
;2007
: 1. Етапа 4 Тур де л’Авенир
;2008
: 1. ГП Кибург
;2011
: 1. Национално хронометарско првенство
;2012
: 1. Национално друмско првенство
;2013
: 3. Национално друмско првенство
;2014
: 1. Спринтерски пласман Тур де Романди
: 1. Етапа 1 (ТТТ) Џиро дел Трентино
: 4. Национално друмско првенство
1.1 Распоред на резултатите на големите трки
Голема трка, 2011, 2012, 2013, 2014, 2015
Џиро, СО, —, —, —, —
Тур, —, —, —, —, —
Вуелта, 111, —, 66, —, —
СО = се откажал; — = не учествувал
Вил Кларк (велосипедист)

Вилијам Кларк (|William Clarke; р. ) — австралиски професионален друмски велосипедист, кој последно возел за UCI World Tour екипата .
Тој не е поврзан со сонародникот и поранешниот колега Сајмон Кларк. Вилијам Кларк има поврзаност со австралискиот политичар и стопанственик Вилијам Џон Тарнер Кларк.
1 Кариера
Кларк се родил, пораснат и престојува на неговата семејна фарма во близина на Кемпбел Таун на островот Тасманија, Австралија. Кларк возел како стажант со во 2010 година во Светската турнеја, додека имал договор со (2008–2010) во Океанската турнеја. Во 2011 година потпишал договор со , пред да ја помине сезоната со во 2012 година, и со во 2013 година.
Кларк, потоа, се придружил на за сезоната 2014, негова петта различна екипа во пет сезони. По три сезони со , Кларк се вратил во Светската турнеја со , возејќи со нив до крајот на 2018 година. Потпишал со , за сезоните 2019 и 2020, враќајќи се во екипата за која настапувал во 2011 година.
Во мај 2019 година бил именуван во почетниот состав за Џиро д’Италија 2019.
2 Достигнувања
;2008
: 1. Класик Гулбурн до Сиднеј
;2009
: 5. Океански хронометарски првенства
;2010
: 3. Краен пласман Трка околу Тајван
: 4. Национално хронометарско првенство
;2012
: 1. Етапа 2 Тур Даун Андер
: 1. Пролог (ITT) Трка околу Јапонија
: 5. Национално друмско првенство
: 8. Трка околу Келн
;2014
: Трка околу Иран
::1. Бодовен пласман
::1. Етапа 2
: 1. Етапа 1 (ITT) Трка околу Јапонија
: 1. Пролог (ITT) Тур де Кумано
: 2. Океански хронометарски првенства
: 5. Национално хронометарско првенство
: 10. Краен пласман Хералд Сан Тур
;2015
: 1. Пролог (ITT) Хералд Сан Тур
;2016
: Трка околу Тајван
::1. Етапа 1
::1. Етапа 4
: 1. Етапа 3 Волта а Португал
: 1. Пролог (ITT) Хералд Сан Тур
: 1. Пролог (ITT) Трка околу Австрија
2.1 Распоред на резултатите на големите трки
Голема трка, 2017, 2018, 2019
Џиро, —, —, 141
Тур, —, —, —
Вуелта, 157, —, —
Авенија Паулиста

Авенија Паулиста (|Avenida Paulista) е широка авенија во Саун Пауло, Бразил. Се смета за еден од главните финансиски центри на градот, како и еден од нејзините најголеми карактеристични места. Авенијата била отворена на 8 декември 1891 година.
Покраини во Франција

Царството Франција било поделено на покраини сè до 4 март 1790 година, кога се воспоставил систем на департмани. Француските провинции биле речиси еднакви на историските грофовии на Англија. Тие се оформиле во текот на многу илјадници години, односно со територијалниот развиток на Франција. Поради случајниот начин на кој се развивале провинциите, секоја од нив поседувала свои правила на феудални традиции, закони, системи на такси, судови и сл., при што овој систем ја забавувал ефикасната администрација на целата земја од Париз. За време на раните години од Француската револуција, во обид да се централизира администрацијата на целата земја, како и да се отстрани влијанието на француското благородништво на земјата, системот на провинции бил напуштен и заменет со систем на департмани, кој постои и денес.
Во одделни случаи, неколку современи региони или департмани ги имаат истите имиња како и историските провинции, а нивните граници грубо ја покриваат истата територија.
1 Список на поранешни покраини во Франција
Списокот кој следува ги прикажува главните провинции на Франција во времето на нивното растурање за време на Француската револуција. Главните градови се прикажани во наводници. Задебелените градови укажуваат на тоа дека градот бил седиште на парламентот или суверениот конзулат, кои биле легислативни и правни тела. Во некои случаи, легислатурата се среќава во друг град од традиционалниот главен град. Некои од провинциите кои подоцна биле вклучени во рамките на Франција за време на револуцијата претходно не биле дел од Царството Франција.
#Ил де Франс (Париз)
#Бери (Бурж)
#Орлеане (Орлеан)
#Нормандија (Руан)
#Лангдок (Тулуза)
#Лионе (Лион)
#Дофине (Гренобл)
#Шампања (Троа)
#Они (Ла Рошел)
#Сентонг (Сент)
#Поато (Поатје)
#Гајена и Гаскоња (Бордо)
#Бургундија (Дижон)
#Пикардија (Амјен)
#Анжу (Ангер)
#Прованса (Екс ан Прованс)
#Ангумуа (Ангулем)
#Бурбона (Мулен)
#Марш (Герет)
#Бретања (Рен)
#Мен (Ле Ман)
#Турена (Тур)
#Лимузен (Лимож)
#Фуа (Фуа)
#Оверњ (Клермон Феран)
#Беарн (Пау)
#Елзас (Стразбур, cons. souv. во Колмар)
#Артуа (Арас)
#Русијон (Перпињан)
#Фландрија и Аино (Лил парламент во Дуа)
#Франш Конте (Безансон)
#Лорена (Нанси)
#Корзика (ја нема на картата, Ајачо, cons. souv. во Бастија)
#Ниверне (Невер)
#Конта Венесен, папска територија (Авињон)
#Царски слободен град Милуз
#Савоја, сардиниска територија
#Ница, сардиниска територија
#Монбелијар, територија на Виртемберг
#Троа-Евеше(не се на карта) (Мец, Тул и Верду).